hotchpotch/miracl-hf-unified huggingface dataset:
นพพล เหลืองทองนารา
นายนพพล เหลืองทองนารา (เกิด 11 กันยายน พ.ศ. 2515) เป็นนักการเมืองชาวจังหวัดพิษณุโลก เป็นอดีตสมาชิกสภาผู้แทนราษฎรจังหวัดพิษณุโลก เขต 2 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย
นพพล เหลืองทองนารา เกิดเมื่อวันที่ 11 กันยายน พ.ศ. 2515 เป็นบุตรของนายประพันธ์ และนางศุภลักษณ์ เหลืองทองนารา มีพี่น้อง 2 คนสำเร็จการศึกษาระดับปริญญาตรี สาขาบริหารธุรกิจ จากมหาวิทยาลัยพายัพ ปัจจุบันมีสถานะโสด
นพพล เหลืองทองนารา เข้าสู่งานการเมืองจากการได้รับเลือกตั้งเป็นสมาชิกสภาเทศบาล (ส.ท.) เทศบาลตำบลวงฆ้อง จังหวัดพิษณุโลก และเป็นสมาชิกสภาองค์การบริหารส่วนจังหวัด(ส.อบจ.) พิษณุโลก ตามลำดับ
ต่อมาใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ลงสมัครรับเลือกตั้งเป็นสมาชิกสภาผู้แทนราษฎรจังหวัดพิษณุโลกในสังกัดพรรคชาติพัฒนา แต่พ่ายให้กับนางมยุรา มนะสิการ ซึ่งเป็นภริยาของนายยิ่งพันธ์ มนะสิการ จากพรรคไทยรักไทย ต่อมาใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ย้ายไปลงสมัครในสังกัดพรรคประชาธิปัตย์ ก็ยังคงพ่ายให้กับนางมยุราอีกครั้ง และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จึงย้ายมาสังกัดพรรคมัชฌิมาธิปไตย และสอบตกเป็นครั้งที่ 3
กระทั่งการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ลงสมัครในนามพรรคเพื่อไทย ได้รับเลือกตั้งเป็นครั้งแรก โดยสามารถเอาชนะคู่แข่งอย่างมนต์ชัย วิวัฒน์ธนาฒย์ อดีต ส.ส. 2 สมัย จากพรรคชาติไทยพัฒนาได้
นพพล เหลืองทองนารา ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
นิยม ช่างพินิจ
นายนิยม ช่างพินิจ (เกิด 26 สิงหาคม พ.ศ. 2508) สมาชิกสภาผู้แทนราษฎรจังหวัดพิษณุโลก เขต 4 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2548 ในสังกัดพรรคไทยรักไทย ปัจจุบันสังกัดพรรคเพื่อไทย
นิยม ช่างพินิจ เกิดเมื่อวันที่ 26 สิงหาคม พ.ศ. 2508 เป็นบุตรของนายยิ้ม และนางกรี ช่างพินิจ มีพี่น้อง 8 คน เป็นบุตรคนที่ 7 สำเร็จการศึกษาระดับปริญญาตรีศิลปศาสตรบัณฑิต (รัฐศาสตร์) จากสถาบันราชภัฎพิบูลสงคราม และปริญญาโทศิลปศาสตร์มหาบัณฑิต (รัฐศาสตร์) มหาวิทยาลัยรามคำแหง สมรสกับนางกัญญาพัชร มีบุตร 2 คน
อดีตเป็นสมาชิกองค์การบริหารส่วนจังหวัดพิษณุโลก 2 สมัย ลาออกมาลงสมัครรับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2548 ในสังกัดพรรคไทยรักไทย และได้รับเลือกติดต่อกันมาจนถึงปัจจุบัน รวม 3 ครั้ง
นิยม ช่างพินิจ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
สิ่งมีชีวิตที่ไม่ต้องการออกซิเจน
สิ่งมีชีวิตที่ไม่ต้องการออกซิเจน () คือสิ่งมีชีวิตชนิดใด ก็ตาม ที่มีชีวิตอยู่และเติบโตได้โดยไม่ต้องการออกซิเจน บางชนิดอาจได้รับผลเสียหรือถึงขั้นเสียชีวิตเมื่อได้รับออกซิเจน
สุทัศน์ จันทร์แสงศรี
นายสุทัศน์ จันทร์แสงศรี (เกิด 29 มีนาคม พ.ศ. 2500) สมาชิกสภาผู้แทนราษฎรจังหวัดเพชรบูรณ์ เขต 1 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย อดีตเคยดำรงตำแหน่งสมาชิกวุฒิสภา และเป็นอดีตหัวหน้าพรรคประชาภิวัฒน์
สุทัศน์ จันทร์แสงศรี เกิดเมื่อวันที่ 29 มีนาคม พ.ศ. 2500 เป็นบุตรของนายฮุ้ยพงษ์ และนางโบหล่าน แซ่ห่าน มีพี่น้อง 4 คน สำเร็จการศึกษาระดับปริญญาตรี วิทยาศาสตรบัณฑิต มหาวิทยาลัยขอนแก่น และปริญญาโทรัฐประศาสนศาสตรมหาบัณฑิต สถาบันบัณฑิตพัฒนบริหารศาสตร์ สมรสกับนางสุมนา มีบุตร 4 คน
อดีตเคยเป็น ส.อบจ.เพชรบูรณ์ ปี พ.ศ. 2543 ได้รับเลือกเป็นสมาชิกวุฒิสภา ต่อมาปี พ.ศ. 2550 ลงสมัครเป็นสมาชิกสภาผู้แทนราษฎร ในนามพรรคประชาธิปัตย์ และได้รับการเลือกตั้ง แต่ภายหลังถูกคณะกรรมการการเลือกตั้งตัดสินให้ใบเหลือง เลือกตั้งใหม่ ปรากฏว่านายสุทัศน์พ่ายให้กับนายณรงค์กร ชวาลสันตติ จากพรรคพลังประชาชน
ปี พ.ศ. 2552 นายสุทัศน์ได้จดทะเบียนจัดตั้งและดำรงตำแหน่งหัวหน้าพรรคประชาภิวัฒน์ ซึ่งได้รับคำวิพาษ์วิจารณ์ว่าเป็นพรรคแนวร่วมของกลุ่มพันธมิตรประชาชนเพื่อประชาธิปไตย รวมถึง พล.ต.มนูญกฤต รูปขจร อาจลาออกจากพรรคประชาธิปัตย์มาร่วมด้วย แต่ที่สุดก็ไม่ได้เกิดขึ้น
ปี พ.ศ. 2554 นายสุทัศน์กลับปรากฏชื่อเป็นผู้สมัครสมาชิกสภาผู้แทนราษฎรจังหวัดเพชรบูรณ์ในนามพรรคเพื่อไทย และได้รับการเลือกตั้งในที่สุด โดยสามารถเอาชนะนายวิจิตร พรพฤฒิพันธุ์ อดีต ส.ส. จากพรรคชาติไทยพัฒนา
สุทัศน์ จันทร์แสงศรี ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
โจอี เมอร์คิวรี
แอดัม เบิร์ช (Adam Birch) เกิด 18 กรกฎาคม ค.ศ. 1979 นักมวยปล้ำอาชีพชาวอเมริกัน อดีตนักมวยปล้ำและเจ้าหน้าที่WWEในนาม โจอี เมอร์คิวรี (Joey Mercury)
เขาเป็นอดีตแชมป์เฮฟวี่เวท 3PW และเคยปล้ำอยู่ในสมาคม Mid-Eastern Wrestling Federation และโอไฮโอแวลลีย์เรสต์ลิง เป็นแชมป์แทกทีม MEWF ร่วมกับคริสเตียน ยอร์ก, แชมป์แทกทีมเซาท์เทิร์น OVW และแชมป์แทกทีม WWE ร่วมกับจอห์นนี ไนโตร ในกลุ่มเอ็มเอ็นเอ็ม โดยเมลินาเป็นผู้จัดการทีมส่วนตัว ในเอ็กซ์ตรีมรูลส์ (2010) ซีเอ็ม พังก์ได้มีแมตช์เจอกับเรย์ มิสเตริโอ ผลปรากฏว่าเมอร์คิวรีมาช่วยพังก์โดยเล่นงานเรย์ ทำให้พังก์ชนะ จากนั้นเมอร์คิวรีก็ได้เข้ากลุ่มเดอะสเตรตเอดจ์ซะไซอะที โดยมีซีเอ็ม พังก์เป็นหัวหน้า ในซัมเมอร์สแลม (2010) สเตรตเอดจ์ซะไซอะทีได้ปล้ำแฮนดิแคป 3 รุม 1 เจอกับบิ๊กโชว์ แต่ก็ไม่สามารถเอาชนะได้ จากนั้นไม่นานสเตรตเอดจ์ซะไซอะทีก็ได้แตกกลุ่ม ต่อมาได้ผันตัวมาเป็นเจ้าหน้าที่หลังฉากWWE ในปี 2014 ได้มีบทเป็นสมาชิกกลุ่มดิออธอริตี และเป็นส่วนหนึ่งของ J&J Security ร่วมกับเจมี โนเบิล ปี 2017 ได้ออกจากWWE
จักรัตน์ พั้วช่วย
นายจักรัตน์ พั้วช่วย (เกิด 29 ธันวาคม พ.ศ. 2517) สมาชิกสภาผู้แทนราษฎรจังหวัดเพชรบูรณ์ เขต 2 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน ปัจจุบันสังกัดพรรคพลังประชารัฐ
จักรัตน์ พั้วช่วย เกิดเมื่อวันที่ 29 ธันวาคม พ.ศ. 2517 เป็นบุตรของนายประวัติ พั้วช่วย และนางฐิตินันท์ พั้วช่วย อดีตนายกเทศมนตรีเทศบาลเมืองหล่มสัก มีพี่น้อง 2 คน คือ นายกิตติ พั้วช่วย นายกเทศมนตรีเมืองหล่มสักคนปัจจุบัน และนายณัฐวุฒิ พั้วช่วย ส.อบจ.เพชรบูรณ์ นอกจากนี้ยังเป็นหลานอาของนายจรัส พั้วช่วย อดีตรัฐมนตรีหลายสมัย
สำเร็จการศึกษาวิศวกรรมศาสตรบัณฑิต จากมหาวิทยาลัยรังสิต และรัฐศาสตรมหาบัณฑิต มหาวิทยาลัยรามคำแหง
สนามการเมืองท้องถื่นเคยเป็นเลขา นายกเทศมนตรีเมืองหล่มสัก (นางฐิตินันท์-มารดา) การเมืองระดับชาติ ปี พ.ศ. 2548 ลงสมัครรับเลือกตั้งสมาชิกสภาผู้แทนราษฎรในนามพรรคชาติไทย พ่ายให้กับนายไพศาล จันทรภักดี จากพรรคไทยรักไทย เพียงไม่กี่ร้อยคะแนน
ปี พ.ศ. 2550 ย้ายมาลงสมัครในนามพรรคพลังประชาชน และได้รับการเลือกตั้งเป็นครั้งแรก ต่อเนื่องถึงปี พ.ศ. 2554 ได้รับการเลือกตั้งเป็นครั้งที่ 2 สังกัดพรรคเพื่อไทย โดยเอาชนะเขาทราย แกแล็คซี่ จากพรรคชาติไทยพัฒนา
จักรัตน์ พั้วช่วย ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
เคนี สไตลส์
เคนี สไตลส์ หรือ เคนนี เป็นนักแสดงภาพยนตร์ผู้ใหญ่ชาวอังกฤษ เชื้อชาติไทย เกิดที่จังหวัดลำพูน
เคนนีเป็นลูกติดของมารดาชาวไทย เมื่อเธอแต่งงานกับสามีใหม่ชาวอังกฤษ เคนนีได้ย้ายตามมารดาไปอาศัยที่ประเทศอังกฤษ ต่อมาเธอได้หย่าขาดกับสามีและเดินทางกลับประเทศไทย ทิ้งให้เคนนีกลายเป็นเด็กกำพร้า เติบโตมาในสถานสงเคราะห์จนอายุครบ 16 ปี จึงสมัครเป็นทหารในกองทัพอังกฤษ เข้าประจำการในไอร์แลนด์เหนือ บอสเนีย โคโซโว และอิรัก หลังออกจากราชการทหาร ได้หันมาเป็นนักมวยอาชีพ และเข้าสู่วงการแสดงภาพยนตร์ผู้ใหญ่ตั้งแต่ปี 2006
ปัจจุบันเคนนีอาศัยอยู่ที่ลอสแอนเจลิส สหรัฐอเมริกา ได้รับการบันทึกว่าเป็นนักแสดงชายชาวเอเชียคนแรกในธุรกิจภาพยนตร์ผู้ใหญ่ของสหรัฐอเมริกา
โปเม่ สารพันเมนูสูตรลับจอมเวท
โปเม่ สารพันเมนูสูตรลับจอมเวท เป็นหนังสือการ์ตูนความรู้ของประเทศไทยที่ได้รับการแนะนำผ่านสื่อมวลชน โดยแทรกเรื่องราวการทำอาหาร, โภชนาการ และความเป็นมาของอาหาร ปัจจุบัน มี 3 ซีรีส์ คือ "โปเม่ สารพันเมนูสูตรลับจอมเวท", "โปเม่ สารพันเมนูสูตรลับจอมเวท คอร์ส 2"และ"โปเม่ แก๊งกุ๊กรั่ว ครัวจอมเวท"
ทับทิมมีความใฝ่ฝันที่จะเป็นสุดยอดกุ๊กเหมือนยายของเธอ แต่ไม่ว่าเธอจะทำอย่างไรก็ตาม เธอก็ไม่สามารถทำอาหารได้ นั่นเป็นเพราะเธอไม่รู้ว่าตระกูลของตัวเองนั้นต้องคำสาป หากจะทำอาหารได้ต้องได้รับการถ่ายทอดจากจอมเวทรุ่นก่อนเสียก่อน แต่แล้วสิ่งที่ไม่คาดคิดก็ได้เกิดกับเธอ เพราะในวันเกิดครบ 13 ปี เธอได้ตำราจอมเวท ซึ่งคุณยายของเธอเป็นคนมอบให้ก่อนจะสละอาชีพกุ๊กแล้วแสวงหาธรรมในบั้นปลายชีวิต ทำให้ทับทิมสามารถแปลงร่างเป็นกุ๊กเวทมนตร์นามว่า"โปเม่" ที่ต้องรวบรวมเมนูอาหารให้ครบตำราเวทมนตร์ซะก่อนจึงจะทำอาหารได้โดยไม่ต้องแปลงร่าง เรื่องราววุ่นๆของกุ๊กจอมเปิ่นคนนี้จึงเริ่มขึ้น
ผู้ออกแบบโดย น้องวีรยา ลูกหนุมานเจ้า จ.สงขลา
ผู้ออกแบบโดย น้องณิชาพร กรุงเทพฯ
ผู้ออกแบบโดย น้องจิดาภา ชาติธรรมรักษ์ กรุงเทพฯผีเสื้อสมุทร ผู้คุมน้ำแห่งเกาะแก้วพิสดาร ที่อารมณ์มีผลต่อสภาพอากาศ
โปเม่ สารพันเมนูสูตรลับจอมเวท เป็นหนึ่งในการ์ตูนความรู้ของไทย ที่ได้รับเลือกจากทางห้องสมุดขององค์กรต่าง ๆ ในทำการทำบันทึกลงสู่ฐานข้อมูลห้องสมุด
จิมมี ฮาร์ต
เจมส์ เรย์ ฮาร์ต (James Ray Hart; ) หรือที่รู้จักกันดีในนาม จิมมี ฮาร์ต (Jimmy Hart) เป็นผู้จัดการและผู้จัดการส่วนตัวนักมวยปล้ำอาชีพและนักดนตรีชาวอเมริกัน ทำงานให้กับWWE
วันเพ็ญ พร้อมพัฒน์
นางวันเพ็ญ พร้อมพัฒน์ (เกิด 2 ธันวาคม พ.ศ. 2493) อดีตสมาชิกสภาผู้แทนราษฎรจังหวัดเพชรบูรณ์ เขต 4 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน ปัจจุบันสังกัดพรรคพลังประชารัฐ
วันเพ็ญ พร้อมพัฒน์ เกิดเมื่อวันที่ 2 ธันวาคม พ.ศ. 2493 เป็นบุตรของสิบตำรวจเอกวิมล และนางถุงเงิน ทองแถม มีน้อง 2 คน สำเร็จการศึกษา บริหารธุรกิจบัณฑิต สาขาการบริหารธุรกิจ สถาบันราชภัฏเพชรบุรีวิทยาลงกรณ์ และบริหารธุรกิจมหาบัณฑิต มหาวิทยาลัยรามคำแหง
สมรสกับนายสันติ พร้อมพัฒน์ รัฐมนตรีว่าการกระทรวงคมนาคมในรัฐบาลนายสมัคร สุนทรเวช และนายสมชาย วงศ์สวัสดิ์ และรัฐมนตรีว่าการกระทรวงการพัฒนาสังคมและความมั่นคงของมนุษย์ ในรัฐบาลนางสาวยิ่งลักษณ์ มีบุตร 2 คน
ดำรงตำแหน่งสมาชิกวุฒิสภา จังหวัดเพชรบูรณ์ ชุดปี พ.ศ. 2549 ต่อมาลงสมัครสมาชิกสภาผู้แทนราษฎรเป็นครั้งแรกในปี พ.ศ. 2550 สังกัดพรรคพลังประชาชน แต่ในเวลาต่อมาถูกคณะกรรมการการเลือกตั้งตัดสินให้ใบเหลือง เลือกตั้งใหม่ และได้รับเลือกอีกครั้ง
ต่อมาใน พ.ศ. 2561 นางวันเพ็ญได้ลาออกจากพรรคเพื่อไทยและย้ายมาสังกัด พรรคพลังประชารัฐ พร้อมกับนายสันติผู้เป็นสามี
วันเพ็ญ พร้อมพัฒน์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
สุรศักดิ์ อนรรฆพันธ์
นายสุรศักดิ์ อนรรฆพันธ์ (เกิด 22 กรกฎาคม พ.ศ. 2496) สมาชิกสภาผู้แทนราษฎรจังหวัดเพชรบูรณ์ เขต 5 และประธานคณะกรรมาธิการพาณิชย์และทรัพย์สินทางปัญญา สภาผู้แทนราษฎรไทย ชุดที่ 24 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2539 ในสังกัดพรรคกิจสังคม ปัจจุบันสังกัดพรรคพลังประชารัฐ
สุรศักดิ์ อนรรฆพันธ์ เกิดเมื่อวันที่ 22 กรกฎาคม พ.ศ. 2496 เป็นบุตรของนายเลียง และนางเอมอร อนรรฆพันธ์ มีพี่น้อง 6 คน สำเร็จการศึกษาระดับปริญญาตรี เศรษฐศาสตรบัณฑิต มหาวิทยาลัยรามคำแหง และปริญญาโท รัฐประศาสนศาสตร์ สถาบันบัณฑิตพัฒนบริหารศาสตร์ สมรสกับนางพาพิศ ไม่มีบุตรธิดา
อดีตเป็นสมาชิกสภาจังหวัดเพชรบูรณ์ 4 สมัย (ตั้งแต่ปี พ.ศ. 2523) ต่อมาปี พ.ศ. 2539 ลงสมัครสมาชิกสภาผู้แทนราษฎรในสังกัดพรรคกิจสังคม และได้รับการเลือกตั้งเป็นครั้งแรก พ.ศ. 2544 ย้ายมาสังกัดพรรคไทยรักไทย ได้รับการเลือกตั้งเป็นครั้งที่สองและสาม
พ.ศ. 2550 ลงสมัครในนามพรรคพลังประชาชน ชนะการเลือกตั้ง แต่คณะกรรมการการเลือกตั้งได้ตัดสินให้ใบเหลืองในเวลาต่อมา และจัดให้มีการเลือกตั้งใหม่โดยนายสุรศักดิ์ได้รับเลือกอีกครั้ง พ.ศ. 2554 ลงสมัครและได้รับเลือกตั้งในนามพรรคเพื่อไทย สุรศักดิ์มีฐานเสียงหลักอยู่ในอำเภอหนองไผ่
อนึ่ง นายสุรศักดิ์เคยเป็นที่ปรึกษารัฐมนตรีว่าการกระทรวงเทคโนโลยีสารสนเทศและการสื่อสาร (นายสุวิทย์ คุณกิตติ) ในปี พ.ศ. 2548
ใน พ.ศ. 2561 นายสุรศักดิ์ได้ลาออกจากพรรคเพื่อไทยและย้ายมาสังกัด พรรคพลังประชารัฐ ตามคำเชิญของนาย สันติ พร้อมพัฒน์ ที่ย้ายไปอยู่กับพรรคพลังประชารัฐก่อนหน้านั้น
สุรศักดิ์ อนรรฆพันธ์ ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
วัดปรีดาราม
วัดปรีดาราม (ยายส้ม) เป็นวัดราษฎร์ สังกัดคณะสงฆ์หนกลาง ภาค ๑๔ สร้างขึ้นเมื่อ พ.ศ. ๒๔๔๔ โดยคุณยายส้ม ได้บริจาคที่ดินในการสร้างวัด พร้อมญาติโยมในบริเวณนั้น เมื่อสร้างขึ้นในตอนแรกได้ตั้งชื่อว่า "วัดยายส้ม" ต่อมาภายหลังเปลี่ยนชื่อวัดเป็น "วัดปรีดาราม"
วัดปรีดาราม มีเจ้าอาวาสปกครองวัดมาแล้วดังนี้
วันเดมาตรัม
วันเดมาตรัม (; ; ) เป็นบทกวีภาษาเบงกาลี มาจากนวนิยายในปี ค.ศ. 1888 ชื่อ มหาวิหารแห่งสวรรค์ (Anandamath - อานันทมฐะ) ของพังคิม จันทระ แชตเตอร์จี เป็นบทกวีสรรเสริญพระแม่ทุรคา โดยผู้นำมาร้องเป็นคนแรกคือ รพินทรนาถ ฐากูรในที่ประชุมรัฐสภาอินเดีย เมื่อ ค.ศ. 1896 เป็นส่วนหนึ่งของการเคลื่อนไหวทางการเมืองในการเรียกร้องเอกราชของอินเดียจากสหราชอาณาจักร
สองท่อนแรกของเพลงนี้ใช้เป็นเพลงประจำชาติของสาธารณรัฐอินเดีย หลังจากได้รับเอกราชจากสหราชอาณาจักร โดยตัดทอนสองท่อนหลังออกไป เนื่องจากมีข้อโต้แย้งจากชาวอินเดียที่เป็นมุสลิมเกี่ยวกับข้อความเปรียบเปรยว่าแผ่นดินแม่เปรียบเสมือนพระแม่ทุรคา ด้วยเหตุผลเดียวกันนี้ทำให้เพลงนี้ไม่ได้รับเลือกเป็นเพลงชาติ
เย่ไหลเซียง
เย่ไหลเซียง ( แปลว่า ดอกราตรี) เป็นเพลงจีนที่แต่งโดยหลี จวิ่นกวง นักแต่งเพลงชาวเซี่ยงไฮ้ เมื่อปี ค.ศ. 1944 นำมาขับร้องครั้งแรกโดยหลี่ เซียงหลาน (โยะชิโกะ ยะมะกุชิ) นักร้องชาวญี่ปุ่นที่เกิดในประเทศจีน
ในช่วงทศวรรษ 1970-1980 เพลงนี้ได้รับความนิยมอีกครั้ง เมื่อเติ้ง ลี่จวิน นำมาขับร้องใหม่ และมีผู้นำไปขับร้องในหลายภาษา มีชื่อภาษาอังกฤษว่า "Fragrance of the Night" และ "Tuberoses" สำหรับฉบับภาษาไทยขับร้องโดยพิมพ์โพยม เรืองโรจน์ ใช้ชื่อว่า "เมื่อวานนี้", เพ็ญศรี พุ่มชูศรี ใช้ชื่อว่า "กำสรวลรัก" และ อรวี สัจจานนท์ ใช้ชื่อว่า "เฉียดมาชม" และเป็นทำนองบางส่วนของเพลง "ผ้าเช็ดหน้า" ของไทรอัมพ์ส คิงดอม
น้ำจิ้มบ๊วย
น้ำจิ้มบ๊วย หรือ น้ำจิ้มบ๊วยเจี่ย (, จีนตัวเต็ม: 蘇梅醬, จีนตัวย่อ: 苏梅酱, พินอิน: Sū méi jiàng) เป็นเครื่องปรุงรสอาหาร ให้รสเปรี้ยวหวาน ใช้ในอาหารจีน เป็นน้ำจิ้มสำหรับอาหารทอด เช่น ปอเปี๊ยะ ไข่ม้วน ฮ่อยจ๊อ ไก่ทอด กุ้งทอด ลูกชิ้นทอด เป็นต้น น้ำจิ้มบ๊วยทำมาจากบ๊วยหรือผลไม้อื่น อาทิ ลูกท้อหรือแอปริคอต ผสมกับน้ำตาล น้ำส้มสายชู เกลือ ขิง และพริก
แจ่วบอง
แจ่วบอง () เป็นซอสพริกรสเผ็ดหวานใน อาหารลาว, อาหารไทย-อีสาน ทำด้วยพริก ข่า และส่วนผสมสมุนไพรอื่น ๆ ที่หาได้ทั่วไปใน ประเทศลาว และ ภาคอีสาน แจ่วบองบางตำรับผสมหนังควายลงไปด้วย แจ่วบองใช้เป็นเครื่องจิ้มกินกับข้าวเหนียว ผักสดหรือนึ่ง ใช้เป็นเครื่องปรุงรสสำหรับอาหารว่างของชาวลาว และ ชาวภาคอีสานที่เรียกว่า ไคแผ่น ซึ่งเป็นอาหารขึ้นชื่อของลาว และ ภาคอีสาน บางส่วน แจ่วบองสามารถเก็บไว้ได้นานโดยไม่เน่าเสียง่าย
เปาลา เฟร์นังจิส
เปาลา เฟร์นังจิส จี โซซา () เกิดวันที่ 28 สิงหาคม ค.ศ. 1984 เป็นนักร้อง นักแต่งเพลงแนวคันทรีชาวบราซิล
ตำบลบุฮม
ตำบลบุฮม ตั้งอยู่บริเวณทิศเหนือสุดเยื้องไปทางทิศตะวันออกของเขตอำเภอเชียงคาน จังหวัดเลย มีสภาพภูมิประเทศเป็นที่ราบลุ่มสลับภูเขา สภาพแวดล้อมยังมีความอุดมสมบูรณ์ ติดกับแม่น้ำโขง เหมาะแก่การทำเกษตรกรรม โดยเฉพาะการทำไร่สวน และทำนาเป็นบางพื้นที่ ตำบลบุฮมเป็นแหล่งส่งออกผลไม้ที่สำคัญแห่งหนึ่งในอำเภอเชียงคาน จนได้รับขนานนามว่าเป็น "เมืองผลไม้ตลอดปี"ตำบลบุฮมแบ่งออกเป็น 11 หมู่บ้าน ประกอบไปด้วย 11 หมู่ ดังนี้
เหรียญศารทูลมาลา
เหรียญศารทูลมาลา (The Salatul Mala Medal) เป็นเหรียญเงินชนิดเดียว สำหรับพระราชทานเป็นบำเหน็จความชอบแก่ข้าราชการซึ่งเป็นเสือป่า ปัจจุบันพ้นสมัยการพระราชทานแล้ว
เนื่องในวโรกาสที่พระบาทสมเด็จพระมงกุฎเกล้าเจ้าอยู่หัวได้เสด็จเถลิงถวัลยราชสมบัติบรรจบครบรอบปีที่ 15 ใน พ.ศ. 2468 ซึ่งกองเสือป่าอาสาสมัครได้ดำเนินตามกระแสพระบรมราโชบายมั่นคงเป็นปึกแผ่น เผยแผ่ไปทั่วพระราชอาณาจักรจนประสบผลแล้วซึ่งความยั่งยืน พระบาทสมเด็จพระมงกุฎเกล้าเจ้าอยู่หัวจึงพระราชดำริเห็นสมควรที่จะสถาปนาเหรียญศารทูลมาลา สำหรับพระราชทานเป็นบำเหน็จความชอบแก่ผู้ที่ปฏิบัติราชการเสือป่าด้วยความอุตสาหะ ที่รับราชการมาครบกำหนด 15 ปีบริบูรณ์ และทรงพระกรุณาโปรดเกล้าฯ ให้ตรา "พระราชบัญญัติเหรียญศารทูลมาลา พระพุทธศักราช 2468" ขึ้น ประกาศไว้เมื่อวันที่ 1 เมษายน พ.ศ. 2468 โดยให้ใช้ ตั้งแต่วันที่ 1 มกราคม พ.ศ. 2468 ปัจจุบันเหรียญศารทูลมาลาเป็นเหรียญที่พ้นสมัยพระราชทานแล้ว
ตามความใน พระราชบัญญัติเหรียญศารทูลมาลา พระพุทธศักราช 2468 ระบุไว้ว่า "เป็นเหรียญเงินมีสัณฐานเป็นรูปจักร หมายยศเสือป่า ด้านหน้าเป็นรูปหน้าเสือทรงมงกุฎอยู่กลางในวงจักร ด้านหลังตรงกลางมีอักษรพระบรมนามาภิไธยย่อ ร.ร.๖ มีอักษาจารึกวงรอบข้างบนว่าบำเหน็จแห่งความยั่งยืน มีจารึกอักษรที่วงรอบข้างล่างว่า ในราชการเสือป่า ๑๕ ปี ที่ร้อยแพรแถบสีดำเหลืองสลับเป็นลายรุ้งเป็นรูปวชิระสองคมมีเข็มกลัดเงิน เบื้องบนแพรแถบจารึกอักษรว่าเสียชีพอย่าเสียสัตย์ สำหรับติดอกเสื้อด้านซ้าย"
เหรียญศารทูลมาลาพระราชทานแก่ผู้ที่ปฏิบัติราชการเสือป่า เป็นนายเสือป่า ทั้งชั้นสัญญาบัตรและชั้นประทวนตั้งแต่ชั้นนายหมู่ใหญ่ขึ้นไป เป็นเวลาไม่น้อยกว่า 15 ปี หรือผู้ที่ทรงดำริเห็นควร จะได้ทรงพระกรุณาโปรดเกล้าฯ พระราชทานเป็นพิเศษ กำหนดเวลาของผู้ที่จะได้รับพระราชทานหรียญศารทูลมาลานี้ ให้นับตั้งแต่วันประกาศของกองเสือป่าอาสาสมัครให้ผู้นั้นเป็นสมาชิก ผู้ออกจากตำแหน่งประจำการเป็นกองหนุนและกองนอกไม่นับเข้าในเกณฑ์ที่จะได้รับพระราชทาน เหรียญศารทูลมาลานี้ เมื่อผู้รับพระราชทานสิ้นชีพล่วงลับไปแล้ว ทรงพระกรุณาโปรดเกล้าฯ พระราชทานให้ไว้ เป็นที่ระลึกแก่บุตรหลานสืบต่อไป ไม่ต้องส่งคืน แต่ผู้ที่ได้รับต่อ ๆ กันไป จะใช้ติดเหรียญนี้ประดับกายไม่ได้ เป็นแต่พระราชทานให้เก็บไว้เป็นที่ระลึกเท่านั้น ผู้ที่ได้รับพระราชทานเหรียญศารทูลมาลานี้มีประกาศนียบัตรทรงลงพระปรมาภิไธย ประทับพระราชลัญจกรกำกับเป็นสำคัญ
ถ้าผู้ที่ได้รับพระราชทานเหรียญศารทูลมาลานี้ มีความผิดต้องถอดจากยศเสือป่า หรือ ยศ บรรดาศักดิ์เมื่อใด ให้เจ้าพนักงานเรียกเหรียญและประกาศนียบัตรคืน ผู้ใดซึ่งเป็นผู้สมควรจะได้รับพระราชทาน ตามพระราชบัญญัตินี้แล้ว แต่ผู้นั้นประพฤติชั่วอย่างใด ๆ ซึ่งทรงพระราชดำริเห็นว่ายังไม่ควรจะพระราชทาน ก็จะโปรดเกล้าฯ ให้งดไว้ยังไม่พระราชทาน หรือถ้าได้รับพระราชทานไปแล้ว ภายหลังปรากฏว่าเป็นผู้ประพฤติชั่วตามที่กล่าวมาแล้ว จะโปรดเกล้าฯ ให้เรียกเหรียญและประกาศนียบัตรคืนตามพระราชดำริเห็นสมควร
บันทึกความเข้าใจ
บันทึกความเข้าใจ (, ย่อ: MoU) เป็นเอกสารที่บันทึกข้อตกลงโดย
ความร่วมมือ หรือ ความเข้าใจระหว่าง องค์กร หน่วยงาน รัฐ เมื่อทั้งสองฝ่ายรับทราบและเข้าใจรายละเอียดในบันทึกความเข้าใจนั้นแล้ว ตัวแทนผู้มีอำนาจของทั้งสองฝ่ายก็จึงจะลงนามในบันทึกความเข้าใจ
บันทึกความเข้าใจเป็นสนธิสัญญาก็ต่อเมื่อเข้าองค์ประกอบของสนธิสัญญา ตามอนุสัญญากรุงเวียนนาว่าด้วยกฎหมายสนธิสัญญา ค.ศ. 1969
บันทึกความเข้าใจนั้น ไม่ถือว่าเป็นเป็นหนังสือสัญญาที่มีผลตามกฎหมายโดยตรง แต่จะถูกนำมาอ้างอิง เมื่อเรื่องที่สองฝ่ายที่ลงนามเกิดปัญหาจนต้องพึ่งกระบวนการทางกฎหมาย จึงจะนำบันทึกความเข้าใจดังกล่าวมากล่าวอ้าง (ยกเว้นบันทึกสัญญาที่เข้าข่ายเป็นสนธิสัญญา)
อายูมิ ทาฮาระ
อายูมิ ทาฮาระ (; 20 ธันวาคม ค.ศ. 1981 — ) มีชื่อจริงว่า มายูโกะ อิโต () เป็นเอวีไอดอลชาวญี่ปุ่น เกิดที่กรุงโตเกียว เธอมักใช้เวลาในการออกซื้อสินค้า และมีความสามารถพิเศษด้านการว่ายน้ำ ทั้งนี้ เธอเป็นที่รู้จักในฐานะนางแบบผมแดงที่มีเสน่ห์มากคนหนึ่งของวงการ
เธอเริ่มถ่ายแบบให้แก่ "นิตยสารเดลลาเบ็ปปิง" () ในระดับสมัครเล่น โดยใช้ชื่อ "ซูกะ ทามาชี" () ในการเปิดตัวแบบกราวัวร์ จากนั้น จึงเปลี่ยนมาใช้ชื่อ "อายูมิ ทาฮาระ" ต่อมาใน ค.ศ. 2001 เธอเริ่มแสดงภาพยนตร์เอวี และ "เดลลาเบ็ปปิง" ได้สัมภาษณ์โดยใช้ชื่อจริงของเธอ เธออำลาวงการภาพยนตร์เอวีและหนังสือภาพถ่ายใน ค.ศ. 2002
แม่น้ำเฟรเซอร์
แม่น้ำเฟรเซอร์ () เป็นแม่น้ำสายยาวที่สุดในรัฐบริติชโคลัมเบีย ประเทศแคนาดา ต้นน้ำเกิดจากเทือกเขาร็อกกี ไหลไปทางตะวันตกเฉียงเหนือ ระหว่างเทือกเขาร็อกกีกับทิวเขาแคริบู ใกล้เขตแดนสหรัฐอเมริกา และไหลไปทางตะวันตก ตัดผ่านเทือกเขาโคสต์ทำให้เกิดหุบผาชันเป็นแนวยาว แล้วไหลลงสู่ช่องแคบจอร์เจียทางตอนใต้ของเมืองแวนคูเวอร์ แม่น้ำมีความยาว 1,375 กิโลเมตร เป็นแม่น้ำยาวเป็นอันดับ 10 ของแคนาดา แม่น้ำสายนี้อเล็กซานเดอร์ แมกเคนซี เป็นผู้ค้นพบใน ค.ศ. 1793 ต่อมาในปี ค.ศ. 1808 ไซมอน เฟรเซอร์ได้เดินเรือสำรวจถึงบริเวณปากแม่น้ำ
บิสเซา
บิสเซา () เป็นเมืองหลวงของประเทศกินีบิสเซา ในทวีปแอฟริกา ตั้งอยู่ทางตะวันตกของทวีป เป็นเมืองท่า ที่ปากแม่น้ำเกบา เป็นเมืองใหญ่ที่สุดของประเทศ ศูนย์กลางการบริหารและการทหาร จากข้อมูลปี ค.ศ. 2007 มีประชากร 407,424 คน ชาวโปรตุเกสเข้ามาตั้งถิ่นฐานเมื่อ ค.ศ. 1687 และใช้เป็นศูนย์กลางการค้าทาสในขณะนั้น
องค์การสนธิสัญญากลาง
องค์การสนธิสัญญากลาง (, ย่อ: CENTO) มีชื่อเดิมว่า องค์การสนธิสัญญาตะวันออกกลาง ( หรือ METO) หรือรู้จักกันในชื่อ สนธิสัญญาแบกแดด ก่อตั้งขึ้นใน ค.ศ. 1955 โดยอิหร่าน อิรัก ปากีสถาน ตุรกี และสหราชอาณาจักร ยุบไปเมื่อ ค.ศ. 1979
แรงกดดันและการสัญญาความช่วยเหลือทางทหารและเศรษฐกิจของสหรัฐอเมริกาเป็นส่วนสำคัญในการเจรจาอันนำไปสู่ความตกลง แม้สหรัฐอเมริกาไม่อาจเข้าร่วมแต่แรก "เพราะเหตุผลทางเทคนิคล้วน ๆ ด้านกระบวนการงบประมาณ" ใน ค.ศ. 1958 สหรัฐอเมริกาเข้าร่วมคณะกรรมาธิการทหารของพันธมิตร มักถูกมองว่าเป็นหนึ่งในพันธมิตรสงครามเย็นที่ประสบความสำเร็จน้อยที่สุด สำนักงานใหญ่ขององค์การเดิมตั้งอยู่ในกรุงแบกแดด ประเทศอิรัก ใน ค.ศ. 1955-58 ก่อนย้ายไปยังกรุงอังคารา ประเทศตุรกี ใน ค.ศ. 1958-79 ไซปรัสเองก็เป็นตำแหน่งสำคัญสำหรับ CENTO เพาะตำแหน่งที่ตั้งในตะวันออกกลางและฐานทัพอังกฤษบนเกาะ
เพลย์สเตชันวิต้า
เพลย์สเตชันวิต้า () เป็นเครื่องเกมพกพาซึ่งเป็นผลิตภัณฑ์ของโซนี่ คอมพิวเตอร์ เอนเตอร์เทนเมนท์ และเป็นเครื่องเล่นที่พัฒนามาจาก เพลย์สเตชันพอร์เทเบิล โซนี่ได้วางจำหน่ายในญี่ปุ่นเมื่อวันที่ 17 ธันวาคม ค.ศ. 2011
เกมของ PSVita รองรับการดูภาพยนตร์ Hi-Def ที่ความละเอียดภาพระดับ 720p เท่านั้น สามารถเปลี่ยนเพลงประกอบในเกมได้ตามต้องการ ด้วยโปรแกรม Media Player ซึ่งสามารถสลับไปมาระหว่างการฟังเพลงและเล่นเกมได้ โดยหากเปิดเพลงฟังอยู่ เพลงใน Media Player จะไปทดแทนเพลงประกอบในเกม มีระบบหน้าจอสัมผัส และมีระบบWifi, บลูทูธ และระบบ 3จี
รายชื่อตัวละครในมีดที่สิบสาม
ด้านล่างคือ รายชื่อตัวละครในมีดที่ 13 ซึ่งเป็นตัวละครการ์ตูนจากการ์ตูนไทยเรื่อง "มีดที่ 13" ที่ได้รับการกล่าวจากนายแพทย์ประเสริฐ ผลิตผลการพิมพ์ ซึ่งเป็นนักวิจารณ์การ์ตูน ว่าตัวละคร และอาวุธของแต่ละคนล้วนมีที่มาที่ไป โดยมีรายละเอียดที่สามารถเขียนเป็นสารานุกรมได้
หมายเหตุ: ชื่อของตัวละครเหล่านักสู้หัวกะโหลก ผู้แต่งนำมาจากชื่อของนักดนตรี, วงดนตรี, ชื่อเพลง และชื่ออัลบั้ม ที่ต่างกัน ต่างปีกันไปโดยมากจะเป็นชื่อวงดนตรีแนวเมทัลเป็นส่วนมาก ยกเว้น มาร์คัส กับ นีโอ ซึ่งคนวาดตั้งขึ้นเอง
พิพิธภัณฑ์อิสราเอล
พิพิธภัณฑ์อิสราเอล () เป็นพิพิธภัณฑสถานแห่งชาติอิสราเอล สถาปนาขึ้นเมื่อ ค.ศ. 1965 และตั้งอยู่บนเขาในตำบลกีวัตรัม (Givat Ram) ใกล้กับนครเยรูซาเลม อาคารพิพิธภัณฑ์นั้นอยู่ถัดจากพิพิธภัณฑ์ไบเบิลแลนส์ (Bible Lands Museum), วิทยาเขตโบราณคดีแห่งชาติอิสราเอล (National Campus for the Archaeology of Israel), รัฐสภาอิสราเอล (Knesset), ศาลสูงสุดแห่งอิสราเอล (Israeli Supreme Court) และมหาวิทยาลัยฮีบรูเยรูซาเลม (Hebrew University of Jerusalem) ในบริเวณพิพิธภัณฑ์ยังมีกุฏิคัมภีร์ (Shrine of the Book) ซึ่งออกแบบขึ้นอย่างมีเอกลักษณ์ และเป็นที่เก็บม้วนกระดาษเดดซี (Dead Sea Scrolls) กับบรรดาศิลปวัตถุที่ได้มาจากป้อมมาซาดา (Masada)
ชมรมขนหัวลุก (นวนิยาย)
ชมรมขนหัวลุก () เป็นชุดบันเทิงคดีนวนิยายสยองขวัญสำหรับเด็ก เขียนโดยนักประพันธ์ชาวอเมริกัน อาร์. แอล. สไทน์ และตีพิมพ์ครั้งแรกโดยสโกลาสติกพับลิชิง เป็นการรวบรวมเรื่องราวซึ่งนำเสนอโครงสร้างเรื่องกึ่งคล้ายกัน โดยมีเด็กในเรื่องเข้าไปข้องเกี่ยวกับสถานการณ์น่ากลัว ธีมซีรีส์นี้รวมทั้งความหวาดกลัว อารมณ์ขันและเหนือธรรมชาติ
ในประเทศไทยมีทั้งหมด25ตอนโดยนำเข้ามาแปลโดยสำนักพิมพ์นานมีบุ๊กส์ คือ
(01)1. บ้านนี้ผีชวนอยู่ (Welcome To Dead House)
(10)10.ผีข้างบ้าน (The Ghost Next Door)
อันวาร์ สาและ
นายอันวาร์ สาและ (เกิด 4 ธันวาคม พ.ศ. 2513) สมาชิกสภาผู้แทนราษฎรปัตตานี เขต 1 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2548 ในสังกัดพรรคประชาธิปัตย์ ปัจจุบันสังกัดพรรคประชาธิปัตย์
อันวาร์ สาและ เกิดเมื่อวันที่ 4 ธันวาคม พ.ศ. 2513 เป็นบุตรของนายเอกชัย และนางเจะมีเมาะ สาและ สำเร็จการศึกษา บริหารธุรกิจบัณฑิต สาขาการตลาด จาก มหาวิทยาลัยรามคำแหง, สมรสกับนางอนิศา สาและ มีบุตร 3 คน
อดีตทำธุรกิจส่วนตัว ลงเลือกตั้งสมาชิกสภาผู้แทนราษฎรครั้งแรกในปี พ.ศ. 2548 สังกัดพรรคประชาธิปัตย์ และได้รับเลือกติดต่อกันรวม 3 สมัย
อันวาร์ สาและ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
เหมย์กุ่ยเหมย์กุ่ยหวั่วอ้ายหนี่
เหมย์กุ่ยเหมย์กุ่ยหวั่วอ้ายหนี่ (; "กุหลาบ กุหลาบ ฉันรักเธอ") เป็นเพลงภาษาจีนกลาง เฉิน เกอซิน (陳歌辛) แต่งทำนอง อู๋ ชุน (吳村) แต่งคำร้อง บันทึกเสียงครั้งแรกที่เซี่ยงไฮ้เมื่อ ค.ศ. 1940 เหยา ลี่ (姚莉) ขับร้องเพื่อประกอบภาพยนตร์เรื่อง "เทียนหยาเกอ-นฺหวี่" (天涯歌女) ผลงานบันทึกเสียงฉบับภาษาจีนกลางยังวางจำหน่ายในสหรัฐ และสหราชอาณาจักร เมื่อปี ค.ศ. 1950
ในปี ค.ศ. 1951 แฟรงกี เลน (Frankie Laine) นักร้องอเมริกัน บันทึกเสียงเพลงนี้เป็นภาษาอังกฤษ ใช้ชื่อว่า "Rose, Rose, I Love You" วิลเฟรด ทอมัส (Wilfrid Thomas) นักแต่งเพลงชาวอังกฤษ ประพันธ์คำร้อง เพลงนี้ขึ้นถึงอันดับ 3 จากการจัดอันดับของนิตยสาร "บิลบอร์ด" (Billboard) เมื่อเดือนเมษายน ค.ศ. 1951 ต่อมา เพทูลา คลาร์ก (Petula Clark) บันทึกเสียงเพลงนี้เป็นภาษาอังกฤษ เจมส์ จอห์น เทอร์เนอร์ ฟิลิปส์ ประพันธ์คำร้อง ใช้ชื่อว่า "May Kway" ขึ้นถึงอันดับ 16 เมื่อเดือนพฤษภาคม ในปีเดียวกัน
เพลงนี้ยังเป็นที่รู้จักในชื่อ "Shanghai Rose" และ "China Rose" เป็นเพลงจีนเพลงแรกที่เป็นที่นิยมในประเทศตะวันตก
มหาวิทยาลัยแคลิฟอร์เนีย แซนดีเอโก
มหาวิทยาลัยแคลิฟอร์เนีย ซานดิเอโก () ใช้ชื่อย่อว่า UCSD หรือบางครั้งก็เรียก UC San Diego เป็นมหาลัยวิจัยของรัฐซึ่งตั้งอยู่ที่ ลาโฮยา (La Jolla) เมืองซานดิเอโก รัฐแคลิฟอร์เนีย ประเทศสหรัฐอเมริกา UCSD เป็นมหาวิทยาลัยหนึ่งในระบบมหาวิทยาลัยแคลิฟอร์เนีย ก่อตั้งเมื่อปี ค.ศ.1960 ใกล้กับ สถาบันสมุทรศาสตร์สคริปปส์ (Scripps Institution of Oceanography) ซึ่งมีก่อนหน้านั้นแล้ว มหาวิทยาลัยนี้มีนักศีกษาระดับปริญญาตรีจำนวน 23,805 คน และระดับบัณฑิตศึกษาจำนวน 4,689 คน (สถิติของเทอมปี2013) ในปีการศีกษา 2005-2006 มีหลักสูตรทั้งหมด 6,802 หลักสูตร
มหาวิทยาลับประกอบด้วยวิทยาลัย 6 แห่งซึ่งประกอบไปด้วย:
เปิดสอนระดับปริญญาตรี 125 สาขา ระดับปริญญาโท 50 หลักสูตร ระดับปริญญาเอก 51 หลักสูตร หลักสูตรระดับปริญญาตรีของมหาวิทยาลัยนี้ถูกจัดอยู่ในลำดับที่ 8 ในมหาวิทยาลัยของรัฐในประเทศสหรัฐอเมริกาตามการจัดอันดับของ "U.S News &World Report" เมื่อปี ค.ศ.2012
เอี่ยม ทองใจสด
นายเอี่ยม ทองใจสด (เกิด 8 กรกฎาคม พ.ศ. 2484) สมาชิกสภาผู้แทนราษฎรจังหวัดเพชรบูรณ์ เขต 6 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2529 ปัจจุบันสังกัดพรรคพลังประชารัฐ
เอี่ยม ทองใจสด เกิดเมื่อวันที่ 8 กรกฎาคม พ.ศ. 2484 เป็นบุตรของนายเอี่ยมแท้ง และนางริ้ง ทองใจสด มีพี่น้อง 10 คน สำเร็จการศึกษาระดับปริญญาตรี รัฐประศาสนศาสตร์ มหาวิทยาลัยราชภัฏเพชรบูรณ์ สมรสกับนางกนกนุช มีบุตร 5 คน อาทิ นายอัครเดช ทองใจสด นายก อบจ.เพชรบูรณ์ คนปัจจุบัน และนางสาวเทียนทอง ทองใจสด ส.อบจ.เพชรบูรณ์
อดีตเป็นสมาชิกสภาจังหวัดเพชรบูรณ์ 2 สมัย (พ.ศ. 2523 - 2528) เป็นสมาชิกสภาผู้แทนราษฎรครั้งแรกในปี พ.ศ. 2529 และได้รับการเลือกตั้งติดต่อกันมาทุกครั้ง ยกเว้นปี พ.ศ. 2544 ลงสมัครในนามพรรคไทยรักไทย พ่ายให้กับนายแก้ว บัวสุวรรณ จากพรรคความหวังใหม่
เมื่อปี พ.ศ. 2552 ถูกกล่าวหาว่าเป็นผู้กรีดรถนักข่าวภายในอาคารจอดรถของสวนสัตว์ดุสิต ตรงข้ามอาคารรัฐสภา แต่เจ้าตัวปฏิเสธ
เอี่ยม ทองใจสด ได้รับการเลือกตั้งเป็นสมาชิกสภาผู้แทนราษฎรมาแล้ว 9 สมัย คือ
แผ่นดินไหวในไครสต์เชิร์ช มิถุนายน พ.ศ. 2554
แผ่นดินไหวในไครสต์เชิร์ช มิถุนายน พ.ศ. 2554 เป็นแผ่นดินไหวดระดับตื้น แมกนิจูด 6.3 ซึ่งเกิดขึ้นเมื่อวันที่ 13 มิถุนายน พ.ศ. 2554 เวลา 14.20 น. ตามเวลาท้องถิ่น (02:20 UTC) มีศูนย์กลางอยู่ลึก 6 กิโลเมตร ห่างจากไครสต์เชิร์ชราว 13 กิโลเมตร ซึ่งเดิมเคยถูกทำลายจากแผ่นดินไหวเมื่อเดือนกุมภาพันธ์ที่ผ่านมา แมกนิจูด 6.3 แผ่นดินไหวครั้งนี้เกิดขึ้นหลังแผ่นดินไหวแมกนิจูด 5.6 ซึ่งเกิดขึ้นในพื้นที่ที่ระดับความลึกเกิน 10 กิโลเมตรเล็กน้อย มีรายงานแยกโดย USGS ว่าเป็นแผ่นดินไหวนี้มีแมกนิจูด 6.0 และมีศูนย์กลางใต้ผิวโลกราว 9 กิโลเมตร
การสั่นสะเทือนอย่างรุนแรงในนครที่เกิดขึ้นภายหลังถูกจัดอยู่ในระดับ 8 ตามมาตราเมร์กัลลี ทำลายอาคารและทำให้เกิดความเสียหายเพิ่มเติมแก่อาคารจำนวนมากที่ได้รับผลกระทบจากแผ่นดินไหวครั้งที่แล้ว หอคอยประวัติศาสตร์ลิตเตลตันไทม์บอลสเตชันที่ได้รับความเสียหาย ก่อนงานรื้อถอนจะเสร็จสิ้น แผ่นดินไหวยังได้ทำสายโทรศัพท์ล่มและทำให้เกิดไฟฟ้าดับเป็นวงกว้าง ราว 54,000 ครัวเรือนไม่มีไฟฟ้าใช้ ค่าบูรณะประเมินไว้เพิ่มขึ้นเป็น 6,000 ล้านดอลล่าร์นิวซีแลนด์ เนื่องจากความเสียหายเพิ่มเติมจากแผ่นดินไหว มีผู้ได้รับบาดเจ็บจากแผ่นดินไหวสี่สิบหกคน และมีชายชราคนหนึ่งเสียชีวิตหลังถูกกระทบกระเทือนจนหมดสติ
วงศ์งูแสงอาทิตย์
วงศ์งูแสงอาทิตย์ () เป็นวงศ์ของงูไม่มีพิษวงศ์หนึ่ง ใช้ชื่อวิทยาศาสตร์ว่า Xenopeltidae
มีทั้งหมดเพียง 2 ชนิด และสกุลเดียวเท่านั้น คือ "Xenopeltis" คือ งูแสงอาทิตย์ ("X. unicolor") ที่พบได้กว้างไกลในทวีปเอเชีย โดยเฉพาะภูมิภาคเอเชียตะวันออกและเอเชียอาคเนย์ และ งูแสงอาทิตย์ไหหลำ ("X. hainanensis") ที่พบได้บนเกาะไหหลำ และมณฑลที่ใกล้เคียงกันเท่านั้นของจีน
ลักษณะโดยรวมของงูในวงศ์นี้ คือ กระดูกแมคซิลลาเรียงตัวตามแนวยาวและมีฟัน ช่องเปิดของตาอยู่ตรงรอยต่อระหว่างกระดูกฟรอนทัลกับกระดูกพาไรทัล ขากรรไกรล่างมีกระดูกโคโรนอยด์และกระดูกเดนทารี มีฟันจำนวนมาก ไม่มีกระดูกเชิงกราน มีปอดข้างซ้ายขนาดใหญ่ มีท่อนำไข่ทั้งสองข้างและเจริญเท่ากัน
มีลำตัวกลมยาว มีขนาดยาวได้เต็มที่ถึง 1.3 เมตร แต่โดยเฉลี่ยคือ 80 เซนติเมตร หัวป้านและมีหางสั้น แผ่นเกล็ดบนหัวใหญ่ แต่เกล็ดปกคลุมลำตัวด้านหลังและด้านท้องเล็ก เกล็ดเรียบเป็นมันแวววาว พื้นผิวของเกล็ดเมื่อสะท้อนกับแสงแดดจะเกิดเป็นเหลือบสี อันเป็นที่มาของชื่อสามัญ มีอุปนิสัยอาศัยอยู่ในโพรง แต่ส่วนมากจะใช้โพรงของสัตว์อื่น อาศัยได้ในพื้นที่ที่ความหลากหลายมาก ตั้งแต่ป่าสมบูรณ์จนถึงพื้นที่เกษตรกรรมของมนุษย์
หากินทั้งในเวลากลางวันและกลางคืน มักอาศัยอยู่ในที่ ๆ มีน้ำ กินอาหารได้หลากหลายรวมถึงสัตว์มีกระดูกสันหลังทุกกลุ่ม แต่ในวัยอ่อนจะมีฟันที่ดัดแปลงมาเพื่อกินจิ้งเหลนโดยเฉพาะ แพร่ขยายพันธุ์โดยการวางไข่ และวางไข่ได้มากถึง 17 ฟอง
แผ่นดินไหวในรัฐเวอร์จิเนีย พ.ศ. 2554
แผ่นดินไหวในรัฐเวอร์จิเนีย พ.ศ. 2554 เกิดขึ้นในวันที่ 23 สิงหาคม พ.ศ. 2554 เมื่อเวลา 19.51 น. ตามเวลาท้องถิ่น (17:51 UTC) ในพื้นที่เปียดมอนต์ของรัฐเวอร์จิเนีย สหรัฐอเมริกา ศูนย์กลางแผ่นดินไหว ในลุยซาเคาน์ตี ห่างไปทางตะวันออกเฉียงเหนือของริชมอนด์ 61 กิโลเมตร และ 8 กิโลเมตรทางใต้-ตะวันออกเฉียงใต้ของเมืองมิเนอรัล 8 กิโลเมตร แผ่นดินไหวครั้งนี้เป็นแผ่นดินไหวระหว่างแผ่นเปลือกโลกโดยมีวัดขนาดได้ที่แมกนิจูด 5.8 และวัดความรุนแรงได้ระดับ 7 ตามมาตราเมร์กัลลี เกิดแผ่นดินไหวตามหลายครั้ง ซึ่งมีขนาดใหญ่สุด 4.5 เกิดขึ้นหลังการสั่นสะเทือนหลัก
แผ่นดินไหวดังกล่าว ร่วมกับแผ่นดินไหวขนาด 5.8 บนชายแดนนิวยอร์ก-ออนแทรีโอ ใน พ.ศ. 2487 เป็นแผ่นดินไหวครั้งใหญ่ที่สุดที่เกิดขึ้นในสหรัฐอเมริกาทางตะวันออกของเทือกเขาร็อกกีตั้งแต่แผ่นดินไหวใน พ.ศ. 2440 ซึ่งมีศูนย์กลางในกิลส์เคาน์ตีในเวอร์จิเนียตะวันตก โดยมีความรุนแรงประเมินไว้ที่ 5.8 หรือขนาด 5.9
แผ่นดินไหวครั้งนี้สามารถรู้สึกได้ในหลายสิบรัฐของสหรัฐอเมริกาและในหลายรัฐของแคนาดา แต่ไม่มีผู้เสียชีวิตและมีรายงานผู้ได้รับบาดเจ็บเล็กน้อย
พบความเสียหายเล็กน้อยต่ออาคารเป็นวงกว้าง ความเสียหายประเมินโดยธุรกิจจำลองความเสี่ยงแห่งหนึ่งอยู่ระหว่าง 200 ถึง 300 ล้านดอลล่าร์สหรัฐ โดยมีการประกันภัยราว 100 ล้านดอลล่าร์สหรัฐ
แผ่นดินไหวในรัฐสิกขิม พ.ศ. 2554
แผ่นดินไหวในรัฐสิกขิม พ.ศ. 2554 หรือรู้จักกันว่า แผ่นดินไหวหิมาลัย พ.ศ. 2554 เป็นแผ่นดินไหวแมกนิจูด 6.9 มีศูนย์กลางอยู่ภายในพื้นที่อนุรักษ์กันเจนชุงคา ใกล้พรมแดนเนปาลและรัฐสิกขิมของอินเดีย เมื่อเวลา 18.10 น. ตามเวลาท้องถิ่น (12:40 UTC) ของวันที่ 18 กันยายน พ.ศ. 2554 แผ่นดินไหวครั้งนี้สามารถรู้สึกได้ทั้งอินเดียตะวันออกเฉียงเหนือ เนปาล ภูฏาน บังกลาเทศและทิเบตใต้
มีผู้เสียชีวิตจากเหตุแผ่นดินไหวอย่างน้อย 111 คน ผู้เสียชีวิตส่วนใหญ่อยู่ในรัฐสิกขิม โดยมีรายงานการเสียชีวิตทั้งในและใกล้ Singtam ในเขตสิกขิมตะวันออก อาคารหลายหลังพังทลายในกังต๊อก มีผู้เสียชีวิตสิบเอ็ดคนในเนปาล รวมทั้งสามคนหลังกำแพงถล่มลงในสถานทูตอังกฤษในกรุงกาฐมาณฑุ ที่อื่น ความเสียหายทางโครงสร้างเกิดขึ้นในบังกลาเทศ ภูฏาน และทั่วประเทศทิเบต มีผู้เสียชีวิตยืนยันอีกเจ็ดคนในทิเบต
แผ่นดินไหวครั้งนี้เป็นแผ่นดินไหวสำคัญครั้งที่สี่ในอินเดียจนถึงเดือนกันยายน พ.ศ. 2554
ลุยส์ ซัวเรซ (แก้ความกำกวม)
ลุยส์ ซัวเรซ () อาจหมายถึง:
อันดับหนังสือขายดีเดอะนิวยอร์กไทมส์
อันดับหนังสือขายดีเดอะนิวยอร์กไทมส์ เป็นที่รู้จักกันอย่างแพร่หลายที่มีความโดดเด่นในการจัดอันดับหนังสือขายดีของสหรัฐอเมริกา ที่ได้รับการเผยแพร่เป็นรายสัปดาห์ในนิตยสาร "เดอะนิวยอร์กไทมส์บุ๊ครีวิว" โดยมีการเผยแพร่ในฉบับวันอาทิตย์ของ "เดอะนิวยอร์กไทมส์" และได้รับการจัดพิมพ์แบบสแตนอโลน ซึ่งอันดับหนังสือขายดีนี้ได้รับการนำเสนออย่างต่อเนื่องตั้งแต่วันที่ 9 เมษายน ค.ศ. 1942 เป็นต้นมา
จากการวิเคราะห์ของสแตนฟอร์ทบิสิเนสสคูล พบว่าผู้ซื้อหนังสือส่วนใหญ่ใช้อันดับของ 'ไทมส์ เป็นแนวทางในการซื้อ จากกรณีศึกษา สรุปได้ว่านักเขียนที่ไม่ค่อยได้รับการรู้จักต่างได้รับประโยชน์อย่างมากจากอันดับรายการ ในขณะที่นักเขียนหนังสือขายดีตลอดกาล อย่างเช่น ดาเนียล สตีล หรือ จอห์น กริสแฮม ไม่พบประโยชน์จากการเพิ่มยอดจำหน่ายนี้
รายการขายดีที่สุดอาจไม่สะท้อนถึงการขายหนังสือโดยรวม หนังสือที่ไม่เคยติดอันดับของรายการก็สามารถขายได้คล่องไม่ยิ่งหย่อนไปกว่าหนังสือติดอันดับของรายการ นี่เป็นเพราะอันดับหนังสือขายดีสะท้อนให้เห็นเฉพาะยอดจำหน่ายของแต่ละสัปดาห์ แต่ไม่ได้นับยอดรวมทั้งหมด ดังนั้น หนังสือเล่มหนึ่งอาจจะขายได้มากในสัปดาห์นั้นและสามารถติดอันดับรายการ ในขณะที่รายการอื่นอาจเป็นไปแบบช้าๆและไม่ติดอันดับรายการ หากแต่จำนวนครั้งที่พิมพ์กลับเพิ่มมากขึ้นเมื่อเวลาผ่านไป
จิ้งเหลนบ้าน
จิ้งเหลนบ้าน (; ชื่อวิทยาศาสตร์: "Eutropis multifasciata") เป็นสัตว์เลื้อยคลานในวงศ์จิ้งเหลน (Scincidae)
นับเป็นจิ้งเหลนชนิดที่ได้ง่ายและบ่อยที่สุดในประเทศไทย มีลำตัวหนา แต่หลังแบนจึงดูคล้ายว่ามีลำตัวเป็นรูปสี่เหลียมทรงกระบอก หัวและลำตัวมีสีน้ำตาลเหลือบทอง เกล็ดมีความเงางาม มีลายเส้นสีดำข้างลำตัวตั้งแต่ 5-7 ขีด ปลายปากเรียวแหลมและเล็ก ด้านข้างลำตัวเป็นสีน้ำตาลเข้มมีจุดสีขาว ขณะที่บางตัวเป็นสีส้ม มีหางเรียวยาว ใต้ท้องสีขาวเทาหรือออกเหลือง มีความยาวลำตัวประมาณ 81–90 มิลลิเมตร หางยาวประมาณ 142–156 มิลลิเมตร
จิ้งเหลนบ้านเป็นสัตว์เลื้อยคลานที่พบได้ทั่วไปในหลากหลายภูมิประเทศ ตั้งแต่ในป่าทึบจนถึงพื้นที่ในสังคมเมืองใหญ่ เช่น สวนสาธารณะหรือสวนหลังบ้าน เป็นสัตว์ที่กินอาหารได้หลากหลาย แต่นิยมกินแมลงมากที่สุด แต่อาจจะกินสัตว์ครึ่งบกครึ่งน้ำอย่างเขียดได้ด้วย โดยมักหากินบนพื้นดินเป็นหลัก
มีการกระจายพันธุ์ที่กว้างขวาง ตั้งแต่อนุทวีปอินเดีย, เอเชียอาคเนย์, จีนตอนใต้ จนถึงออสเตรเลีย วางไข่โดยการผสมพันธุ์ในฤดูฝน ตัวเมียที่มีขนาดเล็กกว่าจะเข้าไปในถิ่นอาศัยของตัวผู้ และมีการวิ่งไล่กันสักพักจึงจะมีการผสมพันธุ์เกิดขึ้น เริ่มวางไข่ในเดือนมิถุนายน-กรกฎาคม
จิ้งเหลนบ้านยังมีชื่อเรียกแตกต่างออกไปในแต่ละถิ่นว่า "จักเล้อ" หรือ"ขี้โก๊ะ" เป็นต้น
สามหนุ่มเนื้อทอง
สามหนุ่มเนื้อทอง เป็นละครโทรทัศน์ จากบทประพันธ์ของ กันยามาส บทโทรทัศน์ โดย ฉันท์เฉิดฉิน กำกับการแสดงโดย กฤษณ์ ศุกระมงคล ดำเนินงานโดย บริษัท เมกเกอร์วาย จำกัด สามหนุ่มเนื้อทองเป็นเนื้อเกี่ยวกับ สามหนุ่มที่เป็นเพื่อนสนิทกัน แต่มีนิยามความรักไม่เหมือนกัน
ออกอากาศ วันศุกร์ เวลา 20.30 น. (เสาร์ อาทิตย์ เวลา 20.15 น.) ทางช่อง 3 เริ่มตอนแรก วันศุกร์ที่ 16 ธันวาคม พ.ศ. 2554-15 มกราคม พ.ศ. 2555
เรื่องราวเกี่ยวกับเพื่อนสนิท 3 คน กับรักอลวนกับ 3 สาวที่ต่างกันสุดขั้ว
กริชชัย ชายหนุ่มสุภาพบุรุษสุดเฟอร์เฟ็กต์ที่ไปหลงรัก อรุณศรี หญิงสาวที่มีเจ้าของและถึงขนาดลั่นวาจาว่าหากไม่สมหวังก็จะไม่ขอเป็นผู้ชายอีกต่อไป
ธีธัช หนุ่มหล่อเจ้าเสน่ห์ เจ้าชู้ประตูดิน แต่หัวใจกลับไปกองแทบเท้า ลำเภา สัตวแพทย์สาววัยละอ่อนที่ไม่เคยอยู่ในสเป็ก ยอมกระทั่งให้เธอกลั่นแกล้งเป็นสัตว์เลี้ยง
วัชระ นายตำรวจผู้กำลังจะเข้าประตูวิวาห์ แต่กลับมาสะดุดรักสาวห้าวอย่าง สุพรรณิการ์ ในนาทีสุดท้าย
ตราแผ่นดินของอุซเบกิสถาน
ตราแผ่นดินของอุซเบกิสถาน ( ) ประกาศใช้อย่างเป็นทางการเมื่อวันที่ 2 กรกฎาคม, พ.ศ. 2535. โดยมีลักษณะอย่างเดียวกันกับ ตราเดิมของสาธารณรัฐสังคมนิยมโซเวียตอุซเบก. ในช่วงระหว่างการเปลี่ยนถ่ายอำนาจ สัญลักษณ์ค้อนเคียวที่สื่อถึงการปฏิวัติรัสเซีย พ.ศ. 2460 ได้ถูกตัดออก พร้อมกับมีการแก้ไขตราแผ่นดินในบางลักษณะ.
ด้านซ้ายช่อดอกฝ้าย และ ด้านขวา รวงข้าวสาลีสุกเป็นรูปวงพระจันทร์ พันด้วยแถบริบบิ้นสีธงชาติ ซึ่งพืชทั้งสองชนิดนี้ เป็นสินค้าสำคัญที่ทำรายได้ให้อุซเบกิซสถาน สื่อถึง ดินแดนที่มีพืชพรรณธัญญาหารอุดมสมบูรณ์ โดย ดอกฝ้าย หมายถึง ความบริสุทธิ์ของชนชาวอุซเบก และ รวงข้าวสาลี หมายถึง ความสว่างไสวของชาติเหมือนรวงข้าวสีทอง.
ยอดบนของตราแผ่นดิน มีดาวสีฟ้า 8 แฉก (۞) ภายในมีพระจันทร์เสี้ยว และ ดาว5แฉก รูปเหล่านี้เป็นสีขาว, หมายถึง ศาสนาอิสลาม, และความเจริญก้าวหน้าของชาติ.
เหนือช่อดอกฝ้าย และ รวงข้าวสาลี มีรูปนกคูโม่ (นกในวรรณคดี) กางปีกโค้ง ซึ่งโบยบินเหนือภูเขามีแม่น้ำอามูรดารยาและแม่น้ำเซอร์ดารยาล้อมรอบภายใต้แสงรัศมีของดวงอาทิตย์ หมายถึง สันติภาพ ความรัก และ อิสรภาพของชาติ ส่วนท่าบินของนก หมายถึงวิสัยทัศน์ของชาติที่ก้าวไปข้างหน้าอย่างทรงพลังดุจจ้าวเวหา
ลุยส์ ซัวเรซ มิรามอนเตส
ลุยส์ ซัวเรซ มิรามอนเตส () เกิดเมื่อวันที่ 2 พฤษภาคม ค.ศ. 1935 เป็นอดีตนักฟุตบอลและผู้จัดการทีมฟุตบอล เล่นในตำแหน่งกองกลางให้กับสโมสรเดปอร์ติโบเดลาโกรุญญา, เซเด เอสปัญญาอินดุสเตรียล, บาร์เซโลนา, อินเตอร์มิลาน, ซัมป์โดเรีย และฟุตบอลทีมชาติสเปน ซัวเรซถือเป็นนักฟุตบอลสเปนที่ยอดเยี่ยมที่สุดคนหนึ่ง ได้รับการพูดถึง การเล่นที่งดงาม สไตล์การเล่นที่สวยงาม ได้รับฉายาว่า "เอลอาร์กีเตกโต" (The Architect: สถาปนิก) ที่เขามีมุมมองการผ่านลูกและการระเบิดยิงลูก และในปี ค.ศ. 1960 เขาเป็นนักฟุตบอลที่เกิดในสเปนคนแรกที่ได้รับการลงคะแนนเสียงเป็นนักฟุตบอลยอดเยี่ยมแห่งปีของทวีปยุโรป ในปี ค.ศ. 1964 ยังช่วยให้สเปนชนะในการแข่งขันฟุตบอลชิงแชมป์แห่งชาติยุโรป เขาเกษียณจากการเป็นนักฟุตบอลในปี ค.ศ. 1973 หลังจากเล่นให้กับซัมป์โดเรีย 3 ฤดูกาล
ซัวเรซได้เริ่มอาชีพเป็นผู้ฝึกสอนนักกีฬาและผู้จัดการทีมอินเตอร์มิลาน 3 วาระ ซัวเรซยังได้เป็นผู้จัดการทีมฟุตบอลทีมชาติสเปนยู 21 และทีมชุดใหญ่
เครื่องหมายเสริมสัทอักษร
เครื่องหมายเสริมสัทอักษร เป็นเครื่องหมายที่ใช้กำกับอักษรโรมัน ซึ่งมีอยู่ในแป้นพิมพ์ ซึ่งได้แก่ เกรฟ และดับเบิลเกรฟ บางตัวใช้เครื่องหมายเสริมสัทอักษรเป็นอักษร
คิม จ็อง-นัม
คิม จ็อง-นัม (; ; 10 มิถุนายน ค.ศ. 1970 — 13 กุมภาพันธ์ ค.ศ. 2017) เป็นบุตรของคิม จ็อง-อิล อดีตผู้นำเกาหลีเหนือ ระหว่าง ค.ศ. 1998 ถึง 2001 เขาถูกมองอย่างชัดเจนว่าได้รับวางตัวเป็นทายาทผู้นำเกาหลีเหนือ ทว่า หลังลอบเข้าประเทศญี่ปุ่นโดยใช้หนังสือเดินทางปลอมที่โตเกียวดิสนีย์แลนด์ เขาก็ได้คิดว่าผู้เป็นพ่อคงลดความโปรดปรานในตัวเขาลงไป น้องชายวัยอ่อนกว่าทศวรรษของคิม จ็อง-นัม ชื่อ คิม จ็อง-อึน จึงได้รับการวางตัวเป็นทายาทแทนในเดือนกันยายน ค.ศ. 2010
ภาษาราวาง
ภาษาราวาง (Rawang language) หรือภาษากนุง-ราวางมีผู้พูดทั้งหมด 122,600 คน พบในพม่า 62,100 คน (พ.ศ. 2543) ในรัฐกะฉิ่น ทางเหนือของมยิตจีนา พบในอินเดีย 60,500 คน (พ.ศ. 2543)ในรัฐอรุณาจัลประเทศใกล้กับชายแดนพม่า และชายแดนจีนด้านที่ติดกับทิเบต จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขานุง ผู้พูดภาษานี้ในพม่าพูดภาษาพม่า ภาษาหลี่ซูหรือภาษาจิงผ่อได้ด้วย เขียนด้วยอักษรละติน มีหนังสือพิมพ์ตีพิมพ์ด้วยภาษานี้ เรียงประโยคแบบประธาน-กรรม-กริยา
ไฟนอลแฟนตาซี XIII-2
ไฟนอลแฟนตาซี XIII-2 (; ) เป็นเกมสมมติบทบาท ภาคต่อของไฟนอลแฟนตาซี XIII พัฒนาและจัดจำหน่ายโดยบริษัทสแควร์เอนิกซ์ สำหรับเครื่องเล่นเกม เพลย์สเตชัน 3 และ เอกซ์บอกซ์ 360 วางจำหน่ายในญี่ปุ่นเมื่อวันที่ 15 ธันวาคม พ.ศ. 2554 และจำหน่ายในอเมริกาเหนือ ในวันที่ 31 มกราคม พ.ศ. 2555
ระบบการต่อสู้ในภาคนี้คล้ายคลึงกับภาค XIII แต่มีการเพิ่มนาฬิกาม็อกเพื่อเพิ่มโอกาสการโจมตีก่อน การปรับแต่งรูปแบบการโจมตี และสามารถนำมอนสเตอร์เข้าเป็นพวกได้โดยใช้คริสตัลที่ตกระหว่างการต่อสู้ นอกจากนี้ในระหว่างการต่อสู้กับบอสบางตัวยังมีช่วงที่ต้องกดปุ่มต่อเนื่องเพื่อเพิ่มความเสียหายแก่ศัตรู และยังมีโอกาสได้ไอเท็มพิเศษหากทำได้ครบตามที่เกมกำหนด ส่วนระบบพัฒนาตัวละครนั้นจะยังใช้ระบบคริสตัลเลียมเช่นเดิม แต่จะสามารถเดินไปได้ทุกสถานะภาพ (Role) ตั้งแต่เริ่มเกม และเมื่อเลเวลอัพสามารถเลือกได้ว่าจะเพิ่มค่าสถานะด้านใด
ไฟนอลแฟนตาซี XIII-2 ยังเพิ่มระบบไลฟ์ทริกเกอร์ เป็นการตอบคำถามในการดำเนินเริ่อง อันจะส่งผลไปยังการได้ไอเท็มพิเศษ รวมถึงเป็นการกำหนดฉากจบของเกมด้วย ส่วนการเดินทางในไฟนอลแฟนตาซี XIII-2 นั้น จะใช้เกทในแต่ละสถานที่ข้ามห้วงเวลา โดยใช้โอพาร์ท หรืออาร์ทิแพกต์ในภาคภาษาอังกฤษในการเปิดเกท โดยทางเชื่อมระหว่างแต่ละเกทนั้น เรียกว่า ฮิสทอเรีย ครักซ์ เปรียบเสมือนแผนที่ของเกม ไฟนอลแฟนตาซี XIII-2 ยังนับเป็นไฟนอลแฟนตาซีภาคหลักภาคแรกที่เพิ่มระบบการเซฟอัตโนมัติเมื่อถึงเหตุการณ์สำคัญ การปรับระดับความยากของเกมระหว่างการเล่น และเพิ่มส่วนขยายจากระบบออนไลน์ (Downloadable Content)
ในภาคนี้ เซร่าห์ ฟารอน น้องสาวของไลท์นิ่ง ตัวละครหลักในภาค XIII จะเป็นผู้ดำเนินเรื่องหลัก ส่วนพี่สาวจะเป็นเพียงผู้ดำเนินเรื่องในช่วงแรกและบรรยายแทรกในบางช่วงเท่านั้น เซร่าห์จะเดินทางไปพร้อมกับ โนเอล ไครส์ ชายผู้ข้ามเวลาจากอนาคต เพื่อค้นหาปริศนาการหายตัวไปอย่างกะทันหันของพี่สาวหลังจากจบเกมในภาค XIII
"ไฟนอลแฟนตาซี XIII-2" ได้รับคะแนนเต็มจากนิตยสารญี่ปุ่น "แฟมิซือ" และ "เด็งเงคิเพลย์สเตชัน"
นิตยสารเด็งเงคิให้เรทของเกมนี้อยู่ที่ เรทเอส ซึ่งเป็นเรทสูงสุดที่มีอยู่ของนิตยสารนี้
ในช่วงสัปดาห์แรกของการเปิดตัวในประเทศญี่ปุ่น "ไฟนอลแฟนตาซี XIII-2" สามารถทำยอดจำหน่าย 524,000 ชุด ซึ่งเป็นเวอร์ชันเพลย์สเตชัน 3 อันดับท็อปของตาราง ในขณะที่เวอร์ชันเอ็กซ์บ็อกซ์อยู่ในลำดับที่ 48 ทั้งนี้ก็เนื่องด้วยมีลูกค้าเอ็กซ์บ็อกซ์ 360 เป็นจำนวนน้อยในประเทศญี่ปุ่น โดยจำนวนหน่วยซื้อ ได้รับการบันทึกว่ามีจำนวนน้อยกว่าภาคก่อนที่ยอดจำหน่าย 1.5 ล้านหน่วยในสัปดาห์แรกของการเปิดตัว
อายออฟเดอะไทเกอร์
อายออฟเดอะไทเกอร์ () เป็นเพลงของเซอร์ไวเวอร์ วงดนตรีร็อกอเมริกัน จากอัลบัมในชื่อเดียวกัน เป็นผลงานอัลบัมที่สามของวง ออกเป็นซิงเกิลวางจำหน่ายเมื่อวันที่ 29 พฤษภาคม ค.ศ. 1982 ได้รับความนิยมจากการออกอากาศทางเอ็มทีวีและรายการวิทยุ จนติดอันดับชาร์ตอันดับเพลงทั่วโลก รวมถึงอันดับ 1 บิลบอร์ดฮอต 100 และชาร์ตซิงเกิลแห่งสหราชอาณาจักร
เพลงนี้แต่งโดยแฟรงกี ซัลลิแวนและจิม ปีเตอร์ริก มือกีตาร์/คีย์บอร์ด และนักร้องนำของวง ตามคำขอของซิลเวสเตอร์ สตอลโลน เพื่อใช้เป็นเพลงธีมของภาพยนตร์เรื่อง "ร็อคกี้ ภาค 3" หลังจากที่สตอลโลนพยายามติดต่อกับวงควีน เพื่อขอสิทธิ์นำเพลง "Another One Bites the Dust" มาใช้ แต่ไม่ได้รับอนุญาต
เพลงนี้ได้รับรางวัลแกรมมี ได้รับการเสนอชื่อเข้าชิงรางวัลออสการ์สาขาเพลงประกอบยอดเยี่ยม และได้รับการโหวตเป็น "เพลงใหม่ยอดเยี่ยม" รางวัลพีเพิลส์ชอยส์ ในปี 1984 เพลงนี้ถูกนำมาล้อเลียนโดย "เวียร์ด อัล" แยนคอวิค เป็นเพลงชื่อ "Theme from Rocky XIII (The Rye or the Kaiser)"
เนื่องด้วยเพลงนี้มีท่อนริฟกีตาร์และการร้องประสานที่สร้างความรู้สึกฮึกเหิม ทำให้นิยมนำมาประกอบภาพยนตร์โฆษณา และใช้ในการรณรงค์ทางการเมือง เช่นในการหาเสียงของจอร์จ ดับเบิลยู บุชในปี 2004 จอห์น แมคเคนในปี 2008 และนิวต์ กิงริชในปี 2012
เมื่อวันที่ 30 มกราคม 2012 ตัวแทนของแฟรงกี ซัลลิแวน ได้ยื่นคำร้องต่อศาลชิคาโก ให้ทีมงานของนิวต์ กิงริช หยุดนำเพลง อายออฟเดอะไทเกอร์ มาใช้ในการรณรงค์หาเสียงโดยไม่ได้รับอนุญาต และเรียกร้องค่าเสียหายที่เกิดขึ้นนับตั้งแต่ปี 2009 ซึ่งมีการละเมิดเป็นครั้งแรก
วงศ์กิล่ามอนสเตอร์
วงศ์กิล่ามอนสเตอร์ () เป็นสัตว์เลื้อยคลานวงศ์หนึ่ง ใช้ชื่อทางวิทยาศาสตร์ว่า Helodermatidae อยู่ในอันดับย่อยกิ้งก่า
รูปร่างโดยรวมของสัตว์ในวงศ์นี้ คือ มีลำตัวป้อม หางป้อมและส่วนปลายมนกลม ซึ่งเป็นอวัยวะเก็บสำรองไขมัน มีต่อมน้ำพิษอยู่ในเนื้อเยื่อตามความยาวของขากรรไกรล่าง ผิวหนังลำตัวหนา เกล็ดปกคลุมลำตัวด้านหลังและด้านข้างเป็นตุ่มกลมและไม่มีกระดูกในชั้นหนังรองรับ แต่เกล็ดด้านท้องเป็นรูปเหลี่ยมและมีขนาดใหญ่กว่าเกล็ดด้านหลังรวมทั้งมีกระดูกในชั้นหนังรองรับ กระดูกหัวไหล่มีกระดูกอินเตอร์คลาวิเคิลเป็นรูปตัวอักษรที (T) ในภาษาอังกฤษ หรือเป็นรูปโค้งและกระดูกไหปลาร้าเป็นรูปหักมุม ปล่อยหางหลุดจากลำตัวไม่ได้ พื้นผิวด้านบนของลิ้นเป็นตุ่มยาว ฟันที่ขากรรไกรเกาะติดกับร่องที่ขอบด้านในของกระดูกขากรรไกร กระดูกพเทอรีกอยด์มีฟัน
มีลำตัวขนาดใหญ่ มีความยาวของลำตัวประมาณ 30-50 เซนติเมตร มีอยู่เพียงสกุลเดียว คือ "Heloderma" โดยมีความหมายว่า "ผิวที่เป็นปุ่ม" อันหมายถึงลักษณะผิวหนังของกิ่งก่าในวงศ์นี้ มีที่มาจากภาษากรีกโบราณคำว่า "hêlos" (ἧλος) หมายถึง "หัว" หรือ "เล็บ" หรือ "ปุ่ม" และ "Derma" (δέρμα) หมายถึง "ผิว"
เดิมถูกแบ่งออกเป็น 2 ชนิด คือ กิล่ามอนสเตอร์ ("H. suspectum") และกิ้งก่าลูกปัด ("H. horridum") แพร่กระจายพันธุ์ในทะเลทรายที่แห้งแล้งของสหรัฐอเมริกาจนถึงเม็กซิโกและกัวเตมาลา อาศัยอยู่บนพื้นดินโดยการขุดโพรง แต่สามารถปีนป่ายต้นไม้หรือโขดหินได้เป็นอย่างดี หากินในเวลากลางวันโดยอาศัยการฟังเสียงและรับภาพ มีอุปนิสัยหากินตามลำพัง โดยที่ กิล่ามอนสเตอร์จะกินสัตว์ขนาดใหญ่อย่าง กระต่ายหรือสัตว์ฟันแทะขนาดเล็กด้วย ส่วนกิ้งก่าลูกปัดจะหากินเพียงไข่นกและกิ้งก่าเท่านั้น ทั้ง 2 ชนิดขยายพันธุ์ด้วยการวางไข่
แต่ปัจจุบันได้แบ่งออกอีกเป็น 3 ชนิด รวมเป็น 5 ชนิด คือ กิ้งก่าลูกปัดเชียปัน ("H. alvarezi"), กิ้งก่าลูกปัดริโอเฟอเต ("H. exasperatum") และกิ้งก่าลูกปัดกัวเตมาลัน ("H. charlesbogerti")
เทศบาลตำบลท้าวอู่ทอง
เทศบาลตำบลท้าวอู่ทอง เป็นองค์กรปกครองส่วนท้องถิ่น ประเภทเทศบาลตำบล ตั้งอยู่ในเขตอำเภออู่ทอง จังหวัดสุพรรณบุรี ถูกจัดตั้งขึ้นเป็นองค์การบริหารส่วนตำบล เมื่อวันที่ 19 มกราคม พ.ศ. 2539 ต่อมาในปี พ.ศ. 2550 ที่ประชุมสภาองค์การบริหารส่วนตำบลอู่ทองมีมติให้ยกฐานะขึ้นเป็นเทศบาลตำบลอู่ทอง โดยมีผลตั้งแต่วันที่ 24 กรกฎาคม พ.ศ. 2551 มีจำนวนประชากร 15,632 คน โดยเป็นเพศชาย 7,628 คน เพศหญิง 8,004 คน มีจำนวนครัวเรือนทั้งหมด 5,141 ครัวเรือน
เทศบาลตำบลท้าวอู่ทองครอบคลุมพื้นที่ตำบลอู่ทองทั้งตำบลนอกเหนือจากเขตเทศบาลตำบลอู่ทอง ตำบลอู่ทอง อำเภออู่ทอง จังหวัดสุพรรณบุรี มีอาณาเขตติดต่อพื้นที่ใกล้เคียงดังนี้
ลักษณะภูมิประเทศทางตะวันออกเป็นพื้นที่ราบ สูงกว่าระดับน้ำทะเลปานกลางประมาณ 6-10 เมตร เหมาะแก่การเพาะปลูก โดยเฉพาะข้าว ส่วนทางทิศตะวันตกจะเป็นภูเขาสูงประมาณ 60-200 เมตร เป็นเขตอนุรักษ์พันธ์ป่าไม้และจัดตั้งเป็นวนอุทยานแห่งชาติพุม่วง เชิงเขาเหมาะสมแก่การปลูกพืชไร่ เช่น อ้อย มันสำปะหลัง ข้าวโพด เป็นต้น
พิชัย เกียรติวินัยสกุล
นายพิชัย เกียรติวินัยสกุล (เกิด 3 ธันวาคม พ.ศ. 2498) สมาชิกสภาผู้แทนราษฎรจังหวัดลพบุรี เขต 1 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย
พิชัย เกียรติวินัยสกุล เกิดเมื่อวันที่ 3 ธันวาคม พ.ศ. 2498 เป็นบุตรของนายเตี๊ยกกู่ แซ่โง้ว และนางฮุ้น สุภาพัตร์ มีพี่น้อง 7 คน หนึ่งในนั้นคือนายพูนศักดิ์ เกียรติวินัยสกุล ส.อบจ.ลพบุรี ซึ่งเคยถูกลอบสังหาร แต่สามารถรอดชีวิตมาได้ และเป็นญาติของนายณัฐพล เกียรติวินัยสกุล อดีต ส.ส.ลพบุรี พรรคไทยรักไทย ที่ปัจจุบันย้ายไปสังกัดพรรคภูมิใจไทย
สำเร็จการศึกษาปริญญาตรี สาขานิติศาสตร์ มหาวิทยาลัยรามคำแหง สมรสกับนางพรรณอร มีบุตร 3 คน
อดีตเป็นสมาชิกสภาจังหวัด สมาชิกสภาองค์การบริหารส่วนจังหวัด รองนายกองค์การบริหารส่วนจังหวัด และนายกองค์การบริหารส่วนจังหวัดลพบุรี ตามลำดับ รวมทั้งเป็นประธานแนวร่วมประชาธิปไตยต่อต้านเผด็จการแห่งชาติจังหวัดลพบุรี
ปี พ.ศ. 2554 ลงสมัครสมาชิกสภาผู้แทนราษฎรในสังกัดพรรคเพื่อไทย และได้รับการเลือกตั้งเป็นครั้งแรก โดยสามารถเอาชนะนางผ่องศรี ธาราภูมิ อดีต ส.ส.พรรคประชาธิปัตย์ และนายรังสรรค์ สละชีพ จากพรรคภูมิใจไทย
พิชัย เกียรติวินัยสกุล ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
อำนวย คลังผา
อำนวย คลังผา (เกิด 16 ตุลาคม พ.ศ. 2488) อดีตประธานคณะกรรมการประสานงานสมาชิกสภาผู้แทนราษฎร หรือวิปรัฐบาล สมาชิกสภาผู้แทนราษฎรลพบุรี เขต 3 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2539 ในสังกัดพรรคความหวังใหม่ เคยสังกัดพรรคเพื่อไทย ปัจจุบันสังกัดพรรคพลังประชารัฐ
อำนวย คลังผา เกิดเมื่อวันที่ 16 ตุลาคม พ.ศ. 2488 เป็นบุตรของนายฉ่าง และนางเงิน คลังผา มีพี่น้อง 6 คน สำเร็จการศึกษา ศิลปศาสตรบัณฑิตกิตติมศักดิ์ สาขาพัฒนาชุมชน มหาวิทยาลัยราชภัฏเทพสตรี, ศิลปศาสตรบัณฑิต และรัฐประศาสนศาสตรมหาบัณฑิต สาขารัฐประศาสนศาสตร์ มหาวิทยาลัยเกริก สมรสกับนางละมัย มีบุตร 4 คน
ปี พ.ศ. 2539 ลงสมัครสมาชิกสภาผู้แทนราษฎรในสังกัดพรรคความหวังใหม่ และได้รับการเลือกตั้งเป็นครั้งแรก พ.ศ. 2544 ย้ายมาสังกัดพรรคไทยรักไทย ได้รับการเลือกตั้งเป็นครั้งที่สองและสาม
พ.ศ. 2550 ลงสมัครในนามพรรคพลังประชาชน และพ.ศ. 2554 ในนามพรรคเพื่อไทย ชนะการเลือกตั้งทุกครั้ง
อนึ่ง นายอำนวยเคยเป็นเลขานุการรัฐมนตรีช่วยว่าการกระทรวงการคลัง (นายมารวย ผดุงสิทธิ์), เลขานุการรัฐมนตรีช่วยว่าการกระทรวงมหาดไทย (นายประมวล รุจนเสรี) และเลขานุการรัฐมนตรีช่วยว่าการกระทรวงมหาดไทย (นายสมชาย สุนทรวัฒน์)
อำนวย คลังผา ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
อรุณลักษณ์ กิจเลิศไพโรจน์
นางอรุณลักษณ์ กิจเลิศไพโรจน์ (เกิด 9 พฤศจิกายน พ.ศ. 2495) สมาชิกสภาผู้แทนราษฎรจังหวัดสมุทรปราการ เขต 1 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2552 (การเลือกตั้งซ่อม) สังกัดพรรคเพื่อไทย จนถึงปัจจุบัน
อรุณลักษณ์ กิจเลิศไพโรจน์ เกิดเมื่อวันที่ 9 พฤศจิกายน พ.ศ. 2495 เป็นบุตรของนายเปงเชียง และนายใช้ควง แซ่ปึง มีพี่น้อง 5 คน สมรสกับนายสงคราม กิจเลิศไพโรจน์ อดีตรัฐมนตรีช่วยว่าการกระทรวงพาณิชย์ในรัฐบาลนายสมชาย วงศ์สวัสดิ์ มีบุตร 2 คน
เป็นอดีตเหรัญญิกพรรคเพื่อไทย ในชุดที่นายสุชาติ ธาดาธำรงเวชเป็นหัวหน้าพรรค
ปลายปี พ.ศ. 2551 นายสงคราม กิจเลิศไพโรจน์ (สามี) ซึ่งขณะนั้นดำรงตำแหน่งกรรมการบริหารพรรค และเป็นสมาชิกสภาผู้แทนราษฎรจังหวัดสมุทรปราการ ถูกตัดสิทธิ์ทางการเมือง 5 ปี ร่วมกับกลุ่มบ้านเลขที่ 109 ในคดียุบพรรคพลังประชาชน
นางอรุณลักษณ์จึงลงสมัครรับเลือกตั้งแทนสามี โดยการเลือกตั้งถูกจัดขึ้นในวันที่ 11 มกราคม พ.ศ. 2552 ผลการเลือกตั้งนางอรุณลักษณ์แพ้นางสาวสรชา วีรชาติวัฒนา จากพรรคประชาธิปัตย์ แต่ภายหลังคณะกรรมการการเลือกตั้งได้ตัดสินให้ใบแดงนางสรชา และจัดให้มีการเลือกตั้งใหม่อีกครั้ง ปรากฏว่านางอรุณลักษณ์ชนะการเลือกตั้ง เป็นสมาชิกสภาผู้แทนราษฎรสมัยแรก
อรุณลักษณ์ กิจเลิศไพโรจน์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
ตุ๊กแกบิน
ตุ๊กแกบิน () เป็นสัตว์เลื้อยคลานที่อยู่ในอันดับ Squamata ในวงศ์ตุ๊กแกและจิ้งจก (Gekkonidae) ใช้ชื่อสกุลว่า "Ptychozoon"
มีรูปร่างโดยรวมคล้ายกับจิ้งจกในสกุล "Hemidactylus" หรือจิ้งจกบ้าน แต่มีขนาดใหญ่กว่าเล็กน้อย มีจุดเด่น คือ มีแผ่นหนังระหว่างนิ้วเท้าและมีแผ่นหนังด้านข้างลำตัว ใช้สำหรับในการร่อนจากต้นไม้ต้นหนึ่งไปยังต้นหนึ่ง ที่อยู่ในระดับต่ำกว่า ด้วยการแผ่กางแผ่นหนังทั้งหมดออกและลงสู่เป้าหมายด้วยมุมที่น้อยกว่า 40° โดยสามารถร่อนได้ไกลถึง 200 ฟุต หรือ 60 เมตร
ตุ๊กแกบิน อาศัยอยู่ในป่าดิบและบริเวณที่มนุษย์อยู่อาศัย ส่วนใหญ่พบตั้งแต่จังหวัดประจวบคีรีขันธ์ของไทย ไปจรดถึงแหลมมลายู จนถึงอินโดนีเซีย แต่ก็มีรายงานพบที่อุทยานแห่งชาติภูหินร่องกล้า ในภาคเหนือ รวมถึงที่ปากน้ำแหลมสิงห์ อำเภอแหลมสิงห์ จังหวัดจันทบุรี ในภาคตะวันออก และพื้นที่ป่าสะแกราช อำเภอปักธงชัย จังหวัดนครราชสีมา ในภาคอีสานของไทยด้วย ออกหากินในเวลากลางคืน โดยกินแมลงเป็นอาหารหลัก
พบทั้งสิ้น 8 ชนิด
พบในประเทศไทย 4 ชนิด
เถียนมี่มี่
เถียนมี่มี่ ( แปลว่า หวานปานน้ำผึ้ง) เป็นเพลงภาษาจีนกลาง ที่มีชื่อเสียงจากการขับร้องโดยเติ้ง ลี่จวิน เพลงนี้ได้รับความนิยมจนเปรียบเสมือนเป็นเพลงประจำตัวของเธอ ถูกนำมาใช้เป็นเพลงเบื้องหลัง และเป็นชื่อภาษาจีนของภาพยนตร์เรื่อง "เถียน มี มี่ 3650 วันรักเธอคนเดียว" (Comrades: Almost a Love Story) ภาพยนตร์รักฮ่องกงในปี 1996 ผลงานกำกับของปีเตอร์ ชาน
เพลงนี้ดัดแปลงมาจากทำนองเพลงพื้นเมืองอินโดนีเซีย ชื่อเพลง "Dayung Sampan"
หมากรุกทหาร
หมากรุกทหาร เป็นเกมกระดานของไทยที่พัฒนามาจากหมากรุกของพม่าที่ชื่อเกมว่าซิตตูยินซึ่งมีการนำมาประยุกต์ใช้ลักษณะการเล่นเกมใกล้เคียงกับหมากรุกอินเดีย
หมากรุกทหาร มีประวัติโดยประเทศไทยสมัยสุโขทัย ช่วงศตวรรษที่ 10 ได้ลอกเลียนแบบการเล่นเกมกระดานหมากรุกมาจากพม่าที่ชื่อว่า สิตตะเลง ในคำว่า สิตตะเลง คำว่า สิต เป็นภาษาพม่าแปลว่าทหาร ดังนั้นจึงมีความหมายว่า "เล่นเป็นทหาร" นั่นเอง ต่อมาได้ปรับเปลี่ยนเป็นรูปแบบไทยได้มีชื่อว่า "หมากรุกทหาร" ซึ่งนิยมเล่นกันในกองทัพทหารและในหมู่พระสงฆ์เพื่อฝึกการใช้ความคิด
ตัวหมากรุกทำจากไม้และงาช้าง ความสูงของตัวหมากรุกสองนิ้ว ซึ่งจะไม่กำหนดสีที่เป็นทางการของตัวหมากรุกอย่างเป็นทางการเหมือนของพม่าซึ่งส่วนของหมากรุกจะต้องมีสีแดงและสีดำ แต่โดยส่วนใหญ่หมากรุกทหารมีลักษณะคล้ายหมากรุกไทยแต่ชื่อและหน้าที่ของตัวหมากรุกจะไม่เหมือนกัน
เฉพาะตัวเบี้ยต้องอยู่บนกระดานในทิศทางแรก การเล่นเริ่มโดยให้ผู้เล่นตัดสินกันให้ได้ก่อนว่าใครจะได้เริ่มเล่นก่อน (หมากรุกทหารของไทยจะเริ่มเล่นสีไหนก็ได้แต่ต้องตัดสินกันก่อนโดยจะไม่แบ่งสีว่าสีไหนเล่นก่อนเหมือนของพม่า) จากนั้นวางตัวหมากรุกนั้นสามารถเริ่มตัวไหนก่อนก็ได้แต่ต้องปฏิบัติตามหน้าที่ของตัวหมากรุกที่สามารถเดินไปในทิศทางใด โดยจะวางฝั่งละครึ่ง เรือสามารถวางที่ใดก็ได้ แต่ต้องวางเฉพาะในแถวสุดท้าย ในการแข่งขันอย่างเป็นทางการเป็นม่านขนาดเล็กที่จะถูกใช้ในช่วงกลางของคณะกรรมการเพื่อป้องกันไม่ให้ผู้เล่นที่เห็นการใช้งานของแต่ละบุคคลในระหว่างการวางตัวหมากรุก
เบี้ยสามารถเลื่อนขั้นเป็นนายกองทหารได้ต่อเมื่อเดินมาถึงเส้นทแยงที่ทำเครื่องหมายไว้บนกระดาน การเลื่อนขั้นเป็นไปได้เฉพาะตัวนายกองทหารของฝ่ายตรงข้ามถูกกิน หากผู้เล่นที่มีตัวเบี้ยที่เลื่อนขั้นเป็นตัวนายกองทหารที่ตั้งอยู่บนจุดที่ได้รับการเลื่อนขั้น ตัวที่ได้รับการเลื่อนขั้นนั้นจะไม่สามารถอยู่ได้นานนัก ผู้เล่นสามารถเลื่อนขั้นตัวเบี้ยเป็นนายกองได้แทนการย้าย ตัวเบี้ยที่ได้ผ่านการเลื่อนขั้นเป็นนายกองแล้วเมื่อเดินเข้าจุดที่ได้รับการเลื่อนขั้นจะไม่สามารถเลื่อนขั้นเป็นพระราชาได้อีก